Hilda Heine

Hilda Cathy Heine (sündinud 6. aprillil 1951 Majuro atollil) on Marshalli Saarte poliitik ja pedagoog, alates 3. jaanuarist 2024 on ta Marshalli Saarte president. Ta oli Marshalli Saarte president ka aastatel 2016–2020.

Haridus
Heine õppis Ameerika Ühendriikide kõrgkoolides. 1970. aastal lõpetas ta Oregoni ülikoolis bakalaureuseõppe. 1975. aastal lõpetas ta magistriprogrammi Hawaii ülikoolis ning 2004. aastal kaitses Lõuna-California ülikoolis magistritöö ning sai doktorikraadi haridusteaduse alal."Marshall Islands". Pacific Women in Politics. Ta oli sealjuures ka esimene Marshalli Saarte elanik, kes on doktorikraadi saanud.

Töökäik
26. jaanuaril 2016 valiti Heine Marshalli Saarte presidendiks. Ta oli riigi ja ühtlasi kõikide Mikroneesia riikide esimene naispresident.Johnson, Giff (2016-01-28). "Hilda emerges as RMI President". Marshall Islands Journal. Lisaks oli ta alles neljas naine, kes on olnud Okeaania iseseisva riigi valitsusjuht (enne teda olid olnud Jenny Shipley ja Helen Clark Uus-Meremaal ning Julia Gillard Austraalias). Tema ametiaeg kestis kuni 13. jaanuarini 2020. Enne presidendiametit oli ta haridusminister.

2024. aasta jaanuaris valiti Heine taas Marshalli Saarte presidendiks.

Viited

Kategooria:Marshalli Saarte presidendid
Kategooria:Oregoni Ülikooli vilistlased
Kategooria:Lõuna-California Ülikooli vilistlased
Kategooria:Sündinud 1951